

ที่ มท ๐๘20.2/ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐

มิถุนายน ๒๕62

เรื่อง โครงการ “มือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก”

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.5/ว 1445 ลงวันที่ 16 พฤษภาคม 2561

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.5/ว 3280 ลงวันที่ 12 ตุลาคม 2561

3. หนังสือกรมส่งเสริมการปกครองท้องถิ่น ด่วนที่สุด ที่ มท 0810.5/ว 3583 ลงวันที่ 6 พฤศจิกายน 2561

สิ่งที่ส่งมาด้วย 1. บัญชีสรุปข้อมูลการบริจาคมือถือเก่าฯ จำนวน 1 ชุด

2. แบบรายงานข้อมูลการบริจาคมือถือเก่าฯ จำนวน 1 ชุด

ตามที่กรมส่งเสริมการปกครองท้องถิ่นได้ดำเนินการโครงการ “มือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก” ระยะที่ 1 (23 กุมภาพันธ์ – 31 สิงหาคม 2561) และให้จังหวัดแจ้งองค์กรปกครองส่วนท้องถิ่นเข้าร่วมโครงการโดยให้บริจาคมือถือเก่าที่เสียไม่ใช้แล้ว ซึ่งได้จัดพิธีมอบรางวัลองค์กรจัดการสิ่งแวดล้อมดีเด่นให้แก่หน่วยงานที่มียอดบริจาคมือถือเก่าตามเกณฑ์การได้รับรางวัล เมื่อวันพฤหัสบดีที่   
18 ตุลาคม 2561 ณ สโมสรทหารบก ถนนวิภาวดีรังสิต กรุงเทพฯ โดยมีรัฐมนตรีว่าการกระทรวงมหาดไทย (พลเอก อนุพงษ์ เผ่าจินดา) เป็นประธานในพิธีมอบรางวัลฯ และกรมส่งเสริมการปกครองท้องถิ่นได้ขยายเวลาดำเนินการโครงการ “มือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก” ระยะที่ 2 (6 พฤศจิกายน – 31 ธันวาคม 2561) ซึ่งได้สิ้นสุดโครงการไปแล้วเมื่อวันที่ ๓๑ ธันวาคม ๒๕๖๑ นั้น

กรมส่งเสริมการปกครองท้องถิ่น ขอเรียนว่าปัจจุบันองค์กรปกครองส่วนท้องถิ่นหลายแห่งมีการบริจาคมือถืออย่างต่อเนื่อง แต่เนื่องจากโครงการ “มือถือเก่าไป ชีวิตใหม่มาเพื่อมอบหนังสือให้ศูนย์พัฒนาเด็กเล็ก” ได้สิ้นสุดโครงการแล้ว ดังนั้น เพื่อให้ได้ข้อมูลการบริจาคมือถือเก่าขององค์กรปกครองส่วนท้องถิ่นที่เป็นปัจจุบัน และถูกต้อง เพื่อใช้เป็นข้อมูลประกอบในการมอบรางวัลและมอบหนังสือให้แก่ศูนย์พัฒนาเด็กเล็กขององค์กรปกครองส่วนท้องถิ่น จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นในพื้นที่ที่เข้าร่วมโครงการ “มือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก” (ระยะที่ 1 และระยะที่ 2) ตรวจสอบข้อมูลการบริจาคมือถือเก่าตามบัญชีสิ่งที่ส่งมาด้วย 1 กรณีข้อมูลที่บริจาคมือถือเก่าไม่ตรงกับข้อมูลในบัญชี หากต้องเพิ่มเติม แก้ไข หรือปรับปรุงข้อมูลระยะใดระยะหนึ่ง หรือทั้ง 2 ระยะ หรือไม่แก้ไขข้อมูลใดๆ ให้แจ้งยืนยันและรายงานให้จังหวัดทราบตามแบบรายงานสิ่งที่ส่งมาด้วย 2

/2. ให้จังหวัด…

-2-

2. ให้จังหวัดรวบรวบข้อมูลผลการตรวจสอบการบริจาคมือถือเก่าขององค์กรปกครองส่วนท้องถิ่นในพื้นที่ตามแบบรายงานที่กำหนด แล้วส่งให้กรมส่งเสริมการปกครองท้องถิ่นทราบ ทาง e-mail : wena\_pink@hotmail.com ภายในวันที่ ๒8 มิถุนายน ๒๕๖2

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม

ร.อสถ. ..........................

ผอ.กพส. ......................

ผอ.สสส.........................

หน.ฝ. ..........................

จนท. ...........................

โทร. ๐-๒๒๔๑-๙๐๐๐ ต่อ 2112

ผู้ประสานงาน : นายเจษ เสียงลือชา 08-9612-5152